text: বাংলাদেশ জুট মিলস লিমিটেড বাংলাদেশের নরসিংদী জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।
  
  অবস্থান 
  বাংলাদেশের মধ্যাঞ্চলের ঢাকা বিভাগের নরসিংদী জেলার পলাশ উপজেলার ঘোড়াশালে এই শিল্প প্রতিষ্ঠানটি অবস্থিত।
  
  ইতিহাস 
  এই শিল্প প্রতিষ্ঠানটি ১৯৬২ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
  
  অবকাঠামো 
  এই বৃহদায়তন শিল্প-কমপ্লেক্সটি ৭৭.০২৫ একর জায়গা জুড়ে অবস্থিত।
  
  কর্মরত শ্রমিক ও ব্যবস্থাপনা 
  এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনুর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৪,১৭১ জন কর্মী নিয়োজিত রয়েছে।
  
  উৎপাদন ক্ষমতা 
  এই মিলে রয়েছে ২৪৪ হেসিয়ান ও ২৭১ সেকিং লুম এবং গড়ে এর মাসিক উৎপাদন ক্ষমতা ৩০৭ মেট্রিক টন হেসিয়ান ও ৯৯২ মেট্রিক টন সেকিং লুম।
  
  উৎপাদিত পণ্য 
   কাপড়
   থলে।
  
  বাণিজ্য 
  ২০১৩-১৪ অর্থ বছরে এই প্রতিষ্ঠানটিতে ৯,২৩৮ মেট্রিক টন পন্য উত্পাদিত হয়।
  
  আরও দেখুন 
   বাংলাদেশ পাটকল করপোরেশন;
   বাংলাদেশের পাটকলগুলোর তালিকা।
  
  তথ্যসূত্র
  
  বহি:সংযোগ 
   বাংলাদেশ জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।
  
  বিষয়শ্রেণী:১৯৬২-এ প্রতিষ্ঠিত
  বিষয়শ্রেণী:বাংলাদেশের পাটকল
title: বাংলাদেশ জুট মিলস লিমিটেড